《山中》
明代·田艺蘅

避俗非遗世，无材合背时。
独居如我僻，幽事与心宜。
暮雨喧茶臼，秋山落研池。
临风闻伐木，犹自动遐思。

作者简介：浙江钱塘人，字子艺，田汝成子。以贡生为徽州训导，罢归。作诗有才调，博学能文。为人高旷磊落，性放旷不羁，好酒任侠，善为南曲小令。至老愈豪放，斗酒百篇，人疑为谪仙。有《大明同文集》、《留青日札》、《煮泉小品》、《老子指玄》及《田子艺集》。